section_heading: Radnja
paragraph_text: Ira Kane i Harry Block otkrivaju izvanzemaljski organizam u asteroidu koji je pao na Zemlju. Iako je u početku taj organizam izgledao tek kao obična sluz, vremenom iz sluzi je nastalo mnoštvo različitih bića, među kojima i vrste primata i pterodaktila koji prijete malenom usnulom gradu po imenu Glen Canyon. Uskoro vlada i vojska, predvođena Russellom Woodmanom i Allison Reed, ljudima koji dobro poznaju Iru Kane, dolaze na mjesto događaja, pri čemu dotični pokušavaju sve staviti pod kontrolu. Nažalost, izvanzemaljci brzo mutiraju kada ih se zapali, pa vladina metoda uništavanja izvanzemaljskog oblika života zapravo ubrzava njihov rast i na kraju sav teret spašavanja pada na Kanea i nekoliko njegovih prijatelja. Ubrzo, oni otkrivaju kako je selen, sastojak koji se može pronaći u nekim "Head & Shoulders" šamponima, otrovan vanzemaljcima kao što je arsen otrovan ljudima.